Diari Oficial de la Generalitat Valenciana


Sumari del DOGV 2990, del 13-05-1997 (1997/6816)

RESOLUCIÓ del conseller d'Obres Públiques, Urbanisme i Transports, de 28 de febrer de 1997, que aprova definitivament la modificació número 18 del Pla General d'Ordenació Urbana d'Orihuela (Alacant).
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2990

Data del DOGV
:   13-05-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/6816


Data del document
:   28-02-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ del conseller d'Obres Públiques, Urbanisme i Transports, de 28 de febrer de 1997, que aprova definitivament la modificació número 18 del Pla General d'Ordenació Urbana d'Orihuela (Alacant).   
Vist l'expedient relatiu al Projecte de Modificació Puntual número 18 del Pla General d'Ordenació Urbana d'Orihuela i d'acord amb els següents  
Antecedents de fet  
Primer  
L'Ajuntament d'Orihuela, en sessió plenària celebrada el 4 de desembre de 1996, va acordar la seua aprovació provisional, després de complir els tràmits d'exposició pública mitjançant anuncis apareguts en el Diari Oficial de la Generalitat Valenciana, de 24 d'abril de 1996 i 16 de maig de 1996, i en un diari de difusió provincial, el 12 d'abril de 1996. Durant l'esmentat període d'informació pública no es va presentar cap al·legació.  
Segon   
La documentació està integrada per memòria informativa i justificativa, plans del pla general i pla de topografia real del pla parcial modificatiu.  
Tercer  
El 23 d'octubre de 1996, la Confederació Hidrogràfica del Xúquer va informar favorablement aquesta modificació.  
Quart  
La Comissió Territorial d'Urbanisme d'Alacant, reunida en sessió de 14 de febrer de 1997, va informar favorablement l'aprovació definitiva de l'expedient de referència.  
Fonaments de dret  
Primer  
Respecte del procediment, en el cas present, s'han observat les prescripcions legalment establertes per a les modificacions de pla general d'aquesta índole, que estan constituïdes pels articles 38 i 39 per remissió del 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Així mateix, s'han sol·licitat els diferents informes preceptius.  
Segon  
Quant al fons de l'assumpte, aquesta modificació és tramesa per l'ajuntament a instàncies de la promotora Travensa, SA i el seu objecte consisteix en el següent:  
La mercantil promotora va redactar el pla parcial Las Piscinas, sector J-1, platja flamenca nord d'Orihuela, que va ser aprovat definitivament per acord de la Comissió Territorial d'Urbanisme, de 30 de setembre de 1994.  
En iniciar-se les obres d'urbanització se n'adonen que un barranc que naix dins del sector segueix en el traçat més amunt del seu origen sobre terreny pla fins el límit del sector, i afecta dues parcel·les edificables (EH.3.2 i EH.4.3) i a una d'equipament escolar (DE.1), i a partir d'aquesta és quan vertaderament s'inicia el llit que és grafiat amb la trama de zona verda.  
El traçat es considera un error que es trasllada al pla parcial a partir d'un altre error o indefinició en els plans del Pla General d'Ordenació Urbana d'Orihuela.  
S'adjunta una fotografia aèria de la zona i s'invita a la seua comprovació in situ. Es proposa l'eliminació del traçat del barranc més enllà del seu naixement, és a dir, desafectar les parcel·les esmentades.  
A aquest respecte, obra en l'expedient informe de la Confederació Hidrogràfica del Xúquer de 23.10.96, en el qual es manifesta: "1- La nova documentació sí que va visada pel Col·legi Professional respectiu i ha estat redactada per l'arquitecte, el senyor Ángel Fernández Fernández. 2- La documentació aportada acredita l'existència d'una urbanització (La Chismosa) aigües amunt de l'anomenat llit privat que es pretén eliminar per no correspondre's amb la realitat topogràfica existent. Es presenta sobre el pla viari de la dita urbanització les cotes topogràfiques dels vials que justifiquen el curs de les aigües pluvials a través dels pendents dels vials. 3- No existeix per tant com a tal una conca vessant a l'anomenat llit privat, ja que la urbanització existent aigües amunt ha modificat el curs natural, i en l'actualitat les aigües discorren pels vials existents, per això la nova urbanització a executar no alterarà la situació preexistent, i es respectarà el llit existent dins de la urbanització que s'executarà. 4- Amb la nova documentació aportada es justifica l'eliminació de l'anomenat llit privat en les parcel·les EH3.2 i EH4.3".  
Tercer  
D'acord amb l'article 40.2 de la Llei 6/1994, Reguladora de l'Activitat Urbanística, no s'aprecien objeccions ni impediments urbanístics legals que obstaculitzen l'aprovació definitiva d'aquesta modificació del PGOU d'Orihuela.  
Quart  
El conseller d'Obres Públiques, Urbanisme i Transports és competent per a l'aprovació definitiva d'aquest expedient, en virtut del que estableix l'article 38.3 de l'esmentada Llei Reguladora de l'Activitat Urbanística, en relació amb l'article 6 del Decret 77/96, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Vists els preceptes legals mencionats i altres de general i pertinent aplicació, resolc:  
Aprovar definitivament la modificació puntual número 18 del Pla General Municipal d'Orihuela, sobre eliminació de la trama d'un barranc en determinades parcel·les del pla parcial Las Piscinas, del sector J-1 de platja flamenca nord d'Orihuela.  
Aquesta resolució entrarà en vigor el mateix dia en què es publique en el Diari Oficial de la Generalitat Valenciana. Aquesta publicació n'excusa la notificació individualitzada.  
Contra aquesta resolució, que posa fi a la via administrativa, es podrà interposar recurs contenciós administratiu, davant la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia de la notificació o publicació d'aquesta.   
Per a la interposició de l'esmentat recurs serà requisit imprescindible que amb caràcter previ el recurrent en comunique a aquest òrgan la interposició, d'acord amb el que preveuen els articles 57.2.f) i 58 de la Llei Reguladora de la Jurisdicció Contenciosa Administrativa i en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això, sense perjudici que puga exercitar qualsevol altre recurs que considere oportú.  
València, 28 de febrer de 1997.- El conseller d'Obres Públiques, Urbanisme i Transports: Luis Fernando Cartagena Travesedo.